cyanic-selkie/wikianc huggingface dataset:
Portugal
Ekonomie
Nogtans gaan die land gebuk onder 'n hoë skuldlas wat in 2017 op 126,4 persent van die BBP (staatskuld); 124,9 persent van die BBP vir privaat ondernemings en 74,4 persent van die BBP vir privaat huishoudings beraam is. Die buitelandse skuldlas is ewe hoog met 92,5 persent van die BBP.
Jan Willem Spruyt
Jan Willem Spruyt, ook wel J.W. Spruyt, (Uithoorn, Nederland, 4 Julie 1826 – Inanda, Natal, 8 September 1908), Ook bekend as Jan Willem Spruijt en Jan Willem Landskroon Spruijt (doopnaam), was 'n Suid-Afrikaanse staatsamptenaar en prokureur van Nederlandse herkoms. Spruyt was die Staatsekretaris (1856-1862) en met verskeie geleenthede waarnemende Staatspresident van die Oranje-Vrystaat en ook Staatsekretaris van die Zuid-Afrikaansche Republiek (1866-1869).
Staatsamptenaar in die Oranje-Vrystaat
Spruyt het ook gelet op goeie arbeidsverhoudinge binne die staatsapparaat en was het die salarisverhogings van die amptenare gepropageer. Hy was egter nie suksesvol hierin nie en die salariskwessie het hom uiteindelik gedwing om te bedank. Spruyt was van mening dat die salaris nie genoeg is om sy gesin te onderhou nie en hy het sy bedanking ingedien.
Regsagent, uitgewer, staatsekretaris
In 1870 het Spruyt na die Oranje-Vrystaat en die privaatpraktyk teruggekeer. Hy het homself gevestig in Ladybrand, 'n gebied wat die Oranje-Vrystaat in die Basotho-oorlog van 1867 gewen het. Sy insolventskap het hom egter agtervolg en in 1871 is sommige van sy eiendomme, waaronder 'n gebou in Rustenburg, in die openbaar verkoop vir 'n skamele bedrag.
John Brown (aktivis)
Lewensloop
Brown is op 9 Mei 1800 in Torrington, Connecticut gebore. Hy was 'n wit man en 'n Christen wat geglo het dat alle mense dieselfde behandel moes word. Baie wit Christene van sy tyd het egter nie met die siening saamgestem nie.
Op 24 Mei 1856 bring Brown en sy seuns vyf mense in Kansas om die lewe. Hulle het hierdie mense uit hul huise gesleep en met swaarde vermoor. Dit het as die Pottawatomie-bloedbad bekend geword. Baie mense in Kansas was geskok en ontsteld daaroor, en dit het tot meer geweld gelei. Dit was die begin van 'n tyd in die Kansas-gebied wat as Bloeiende Kansas bekend staan.
Otjie
Habitat
Die vis leef op sanderige of rotsbodems tot op dieptes van 18 m.
Sango
Sango (Sängö, yângâ tî sängö, [jáŋɡá tí sāŋɡō]) is 'n Kreool- of Niger-Kongo-taal wat saam met Frans die amptelike tale van die Sentraal-Afrikaanse Republiek vorm. Daarmee is die Sentraal-Afrikaanse Republiek een van min Afrikalande waar 'n inheemse taal amptelike status geniet. Sango se taalkundige status is omstrede en dit word òf as 'n Niger-Kongo-taal nou verwant aan Ngbandi òf as 'n Kreooltaal ontwikkel uit Ngbandi beskou.
Nitrogliserien
Gebruik as plofstof
In 1864 het Alfred Nobel nitrogliserien as 'n plofstof, wat agt keer kragtiger is as buskruit, op die mark vrygestel. Hy het dit as die onstabiele vloeistof in sink vervoer wat tot groot probleme gelei het. In 1867 het hy patent aangevra vir 'n mengsel van nitrogliserien met diatoomaarde wat hy dinamiet genoem het. Dit het die produk veilig gemaak.
Boor (element)
Verbindings
Boornitried kan gebruik word om materiale te maak wat net so hard as diamant is. Die nitried tree ook op as 'n elektriese isoleerder maar sy warmtegeleidingsvermoë is soortgelyk aan metale. Die element het ook smeringseienskappe wat soortgelyk is aan grafiet. Boor is soortgelyk aan koolstof ten opsigte van sy vermoë om stabiele kovalentverbinde molekulêre netwerke te vorm.
Voorsorgmaatreëls
Elementale boor en borate is nie-toksies en daarom word geen spesiale voorsorgmaatreëls vereis tydens hantering nie. Sommige meer eksotiese boorwaterstofverbindings is egter toksies en vereis versigtige hantering.
Theodore Roosevelt jr.
Theodore Roosevelt (13 September 1887 – 12 Julie 1944) was die oudste seun van die voormalige Amerikaanse President Theodore Roosevelt en 'n Brigadier-Generaal in die Amerikaanse Leër. Hy was die bevelvoerder van die Amerikaanse magte wat by Utah-strand geland het en was ook die oudste soldaat in die hele mag wat op D-dag aan land gegaan het. Hy was ook die eerste Amerikaanse generaal wat aan land gegaan het. Franklin D. Roosevelt, ook 'n voormalige Amerikaanse President, was verlangs familie. Hy het in beide die Eerste Wêreldoorlog en die Tweede Wêreldoorlog diens gedoen.
Barbara Bouchet
Barbara Bouchet (gebore 15 Augustus 1943) is 'n Amerikaanse aktrise. Sy is bekend vir haar rolle in die rolprente Agent for H.A.R.M. (1966), Casino Royale (1967), en Gangs of New York (2002), en in die televisiereeks Star Trek (1966).
Kreatiwiteit en humor in 'n Afrikaanse prenteboek
Kinders en humor
Die herkenning van eienaardighede in situasies is veral effektief tussen die ouderdomme van 6-7 jaar. Suiwer en oplosbare ongerymdhede word waardeer van 4-6 jaar. Die vermoë om te differensieer groei vanaf omtrent die ouderdom van sewe jaar en die kinders word verruk deur poetse. Absurditeit en stereotipe vergeetagtigheid word goed aanvaar. Kinders van 7-8 jaar wat konkreet-operasioneel dink word bewus van die feit dat menslike gedrag dikwels teenstrydig is en dit gee hulle die vermoë om meer ingewikkelde tipes humor te verstaan.
50 Cent
Vroeë lewe
50 Cent, gebore Curtis Jackson III, het in die Suid-Jamaikaanse buurt van Queens in New York Stad sonder 'n pa grootgeword. Sy ma Sabrina, wat op vyftien geboorte aan hom geskenk het, het hom grootgemaak. Sabrina, 'n kokaïenhanelaar, het hom tot op agtjarige ouderdom grootgemaak toe sy vermoor is in 1983. Op drie-en-twintigjarige ouderdom het sy bewusteloos geword nadat haar drankie vergiftig is. Sy is in daardie toestand in haar woonstel gelaat met gas oopgedraai en die vensters toegemaak. Na haar dood het 50 Cent by sy grootouers se huis met agt ooms en tannies ingetrek. Hy onthou "My ouma het gesê 'Jou ma kom nie huistoe nie. Sy gaan nie terugkom om jou op te laai nie. Jy gaan nou saam met ons bly.' Dis toe ek begin aanpas het om op straat te oorleef". 50 Cent het saam met sy neef Michael Francis (ook bekend as Two Five) grootgeword, wat die bynaam "25 Cent" gekry het omdat hy sy jonger ewebeeld was. Francis is vandag 'n kletskunstenaar onder die naam "Two Five".
Op twaalfjarige ouderdom het 50 Cent begin handel dryf met verdowingsmiddels terwyl sy grootouers gedink het hy is besig met buitemuurse aktiwiteite by die skool. Hy het ook gewere en dwelmgeld skooltoe gevat. In graad tien is hy deur 'n metaalverklikker uitgevang by die Andrew Jackson Hoërskool. Hy het later gesê "Ek was verbouereerd om so gearresteer te word... Nadat ek gearresteer is het ek opgehou om dit weg te steek. Ek het [openlik] vir my ouma gesê 'Ek verkoop dwelms'".
2000–2001: Skietvoorval
Terwyl hy in die hospitaal was het 50 Cent 'n platekontrak by Columbia Records geteken. Hy is egter deur die maatskappy laat vaar en is op die "swart lys" van die plate-industrie geplaas na uitgevind is dat hy geskiet is. Hy het na Kanada gereis omdat hy nie 'n ateljee in die V.S.A. kon kry om mee te werk nie. Saam met sy sakevennoot, Sha Money XL, het hy meer as dertig liedjies vir mengelbandjies, met die doel om 'n reputasie op te bou. 50 Cent se gewildheid het toegeneem en in 2002 het hy 'n onafhanklike mengelbandjie vrygestel genaamd Guess Who's Back?. Hy het daardeur aandag getrek en het, met die ondersteuning van G-Unit het hy aangehou musiek maak. Hulle het 'n mengelbandjie genaamd 50 Cent Is the Future vrygestel met die hersiene werk Jay-Z en Raphael Saadiq.
2002–hede: Opgang na gewildheid
In Februarie 2003 is 50 Cent se kommersiële debuutalbum Get Rich or Die Tryin' vrygestel. Allmusic het dit beskryf as "waarskynlik die mees opbelgase debuutalbum van 'n kletskunstenaar in ongeveer 'n dekade". Rolling Stone het gemerk dat die album "dark synth grooves, buzzy keyboards and a persistently funky bounce" het met 50 Cent wat die produksie komplementeer in 'n "onverstoorbare, ontspanne vloei". Dit het op nommer een op die Billboard 200 gedebuteer met verkope van 872,000 in die eerste vier dae. Die eerste treffer, "In da Club", wat deur The Source tydskrif aangeteken is vir die "blaring horns, funky organs, guitar riffs and sparse hand claps", het 'n Billboard-rekord verbeter as die liedjie wat die meeste binne 'n week geluister is in die geskiedenis van die radio.
Cervicornia cuspidifera
Cervicornia cuspidifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Mosset
Eus is deur die vereniging Les Plus Beaux Villages de France as een van die mooiste dorpe in Frankryk gelys.
Will Theakston
Will Theakston (gebore 4 Oktober 1984) is 'n Engelse akteur. Hy is bekend vir sy rolle in die rolprent Harry Potter and the Sorcerer's Stone (2001) en in die televisiereekse The Ghost Hunter (2000) en Sir Gadabout, the Worst Knight in the Land (2002).
Yasuhiro Hato
Yasuhiro Hato (gebore 4 Mei 1976) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Plutarchus
Plutarchus, gebore Plutarchos (Grieks: Πλούταρχος), met verkryging van sy Romeinse burgerskap, Lucius Mestrius Plutarchus (Μέστριος Πλούταρχος), c. 46 – 120 n.C., was 'n Griekse historikus, biograaf, opstelskrywer en middelplatonis, mees bekend om sy Parallelle Lewens en Moralia. Hy het afgestam van 'n vername familie in Chaironeia, Boiotië, 'n dorp sowat twintig myl oos van Delphi.
Vroeë lewe
Sy presiese getal seuns is onseker, alhoewel twee van hulle, Autobulus en Plutarchus, dikwels vermeld word. Plutarchus se verhandeling oor die Timaios van Plato is opgedra aan een van hulle, en die huwelik van sy seun Autobulus is die geleëntheid vir een van die dinees aangeteken in 'Tafelgesprek.' 'n Ander persoon, Soklarus, word genoem in terme wat sou voorgee dat hy Plutarchus se seun was, maar dit word nêrens uitdruklik gestel nie. Sy verhandeling oor Huweliksvrae, gerig aan Eurydike en Pollianos, blyk haar te beskryf as 'n huisgenoot, maar sonder dat 'n mening gevorm kan word dat sy Plutarchus se dogter was.
Hoërskool Voortrekker
Hoërskool Voortrekker kan na die volgende hoërskole in Suid-Afrika verwys:
Magneetterapie
Voorgestelde werkingsmeganismes
Sommige praktisyns beweer dat die magnete die hipotetiese "elektromagnetiese energiebalans" van die liggaam kan herstel, maar geen sodanige balans word medies erken nie. Selfs in die magnetiese velde wat gebruik word in magnetieseresonansiebeelding (MRB), wat baie keer sterker is, word geen van die beweerde effekte waargeneem nie. As die liggaam sinvol beïnvloed word deur die swak magnete wat in magneetterapie gebruik word, sou MRB onprakties wees.
Huis van Nassau
Met Willem van Oranje het 'n agnaat van die Huis van Nassau tussen 1689 en 1702 as koning oor Engeland, Skotland en Ierland geregeer. Daarnaas het die hertoë van die Duitse Hertogdom Nassau tussen 1806 en 1866 uit hul geledere gekom.
Chaetodoryx richardi
Chaetodoryx richardi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Voëlbek-klitsvis
Habitat
Die vis leef in sand of koraalpuin naby riwwe in water wat 15 – 170 m diep is. Die vis is naglewend en rus gedurende die dag. Hulle vreet bodem skaaldiere.
Barmen
duimnael|300px|Die nywerheidstad Barmen in 1870. Skildery deur August von Wille. Dié stad het in 1929 met vier ander dorpe saamgesmelt om die stad [[Wuppertal te vorm, 'n eeu ná die stigting van die sendingstasie Wupperthal in die Kaapkolonie.]]
Gelsenkirchen
Die huidige stadsgebied het as gevolg van 'n aantal inlywings van aangrensende stede soos Buer ontstaan. In 1903 het die bevolking vir die eerste keer die 100 000-kerf verbygesteek en in 1959 tot meer as 390 000 gestyg. Vandag is Gelsenkirchen met ruim 259 000 inwoners die elfde grootste stedelike nedersetting in Noordryn-Wesfale.
Nominalisme
Die ontstaan van die nominalisme word in verband gebring met die opkoms van die burgery in die Middeleeue. Die burgery staan los van die feodale verbande.
Miami
Klimaat
Die orkaanseisoen strek amptelik van 1 Junie tot 30 November, hoewel orkane buite daardie datums kan ontwikkel. Die mees waarskynlike tyd vir Miami om getref te word, is tydens die hoogtepunt van die Kaap Verde-seisoen, wat middel Augustus tot einde September is. Alhoewel tornado's ongewoon in die gebied is, het een in 1925 en nog een in 1997 toegeslaan. Ongeveer 40% van huise in Miami is op vloedvlaktes gebou en word as vloedrisiko-sones beskou.
Ekonomie
Volgens die Amerikaanse Sensusburo in 2012 het Miami die vierde hoogste persentasie gesinsinkomste onder die federale armoedelyn uit alle groot stede in die Verenigde State gehad, na onderskeidelik Detroit, Michigan, Cleveland, Ohio en Cincinnati, Ohio. Miami is ook een van die min stede in die VSA waar die plaaslike regering insolvent gegaan het, in 2001. Aan die ander kant het Miami toekennings vir sy omgewingsbeleid gewen: in 2008 is dit volgens Forbes as "Amerika se skoonste stad" geklassifiseer vir sy goeie luggehalte, groot groen ruimtes, skoon drinkwater, skoon strate en herwinningsprogramme oor die hele stad.
Sport
Miami se vernaamste vyf sportspanne is Inter Miami CF in Major League Soccer (MLS), die Miami Dolphins in die National Football League (NFL), die Miami Heat van die National Basketball Association (NBA), die Miami Marlins van Major League Baseball (MLB), en die Florida Panthers van die National Hockey League (NHL). Die Miami Ope, 'n jaarlikse tennistoernooi, is voorheen in Key Biscayne gehou voordat dit na Hard Rock-stadion verskuif is het nadat die toernooi in 2019 deur die Miami Dolphins-eienaar Stephen Ross gekoop is. Die stad is die tuiste van talle marinas, Jai Alai-venues en gholfbane. Die stad se strate het in die verlede professionele motorrenne aangebied, veral die oopwiel Grand Prix van Miami, die sportmotor Grand Prix van Miami, en die Formule Een Miami Grand Prix. Die Homestead-Miami Speedway-ovaal bied NASCAR-renne aan.
Bertel Krause
Bertel Krause (17 Oktober 1880 – 8 Januarie 1924) was 'n Deense akteur en skrywer. Hy was bekend vir sy rolle in die rolprente A Fatal Lie (1912), Had og Kærlighed (1917), Scenens Børn (1919), en Love in Exile (1923).
Chalinidae
Chalinidae is 'n familie van sponsdiere uit die klas van die Demospongiae (gewone sponse).
Rubens Barrichello
Barrichello hou die rekord vir die meeste wedrenne in Formule Een (322) en het die elfde hoogste puntetotaal in Formule Een-geskiedenis behaal. Barrichello het vir Scuderia Ferrari gejaag van 2000-2005, met Michael Schumacher as sy spanmaat, en het groot sukses behaal insluitende kampioenskapsnaaswenner in 2002 en 2004. Hy was ook derde in 2001 en 2009. Gedurende sy ses jaar by Ferrari het Barrichello vyf vervaardigerskampioenskaptitels saam met Schumacher verower, wat op sy beurt vyf bestuurderskampioenskaptitels namekaar gewen het tussen 2000 en 2004.
Aan die einde van 2005 verlaat Barrichello Ferrari om 'n kontrak met Honda te teken. Ná Schumacher se aftrede aan die einde van 2006 was Barrichello die mees ervare bestuurder op die rooster, en by die Turkse Grand Prix van 2008 het hy die mees ervare bestuurder in F1-geskiedenis geword.
Masashi Nakayama
Masashi Nakayama (gebore 23 September 1967) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Formule Een
Formule Een (amptelik FIA Formula One World Championship), dikwels afgekort tot F1 en ook bekend as Grand Prix-wedrenne, is die hoogste enkelsitplek (oopwiel) motorwedrenklas. Dit is 'n internasionale motorsport, wat jaarlikse wêreldbestuurders- en vervaardigerskampioenskappe insluit. Baie geesdriftiges beskou dit as die toppunt van motorwedrenne; dit is ook die duurste sport ter wêreld, met gemiddelde spanbegrotings in die orde van honderde miljoene VSA-dollar. Dit is gebaseer rondom 'n reeks wedrenne, bekend as grands prix, op pasgemaakte bane of afgebakende strate.
Bobby Van
Bobby Van (6 Desember 1928 – 31 Julie 1980) was 'n Amerikaanse akteur. Hy was bekend vir sy rolle in die rolprente Kiss Me Kate (1953), The Affairs of Dobie Gillis (1953), Doomsday Machine (1972), en Lost Horizon (1973).
Pan-Afrika Kongres
Rol van Blaise Diagne
Die Amerikaanse geheime diens was oortuig daarvan dat Du Bois se pogings om politici, joernaliste en akademici vir sy kongres te wen, tot niks sou lei nie. Hierdie oortuiging blyk nie ver van die werklikheid af te wees nie en dit geluk Du Bois ook nie om toestemming van die Amerikaanse Kongres te kry nie. Ook die minister-president van Groot-Brittanje, David Lloyd George, was ontoeganklik. Die Franse regering, oortuig van die feit dat die kongres oor Afrika selfbeskiking sou gaan, het ook besluit op 'n verbod. Die ommekeer het gekom in die vorm van Blaise Diagne (1872-1934) van Senegal. Diagne was die eerste Afrikaan wat lid was van die Franse Kamer van Afgevaardigdes en die hoogste kommissaris met spesiale gesag in die Franse gedeelte van Wes-Afrika.
Formule Een
Geskiedenis
Giuseppe Farina het die eerste wêreldkampioenskapwedren gewen tydens die 1950 Britse Grand Prix te Silverstone, en het voortgegaan om die eerste wêreldkampioenskap in sy Alfa Romeo te wen, net 'n kortkoppie voor sy spanmaat Juan Manuel Fangio. Fangio het die titel in 1951 verower; Alberto Ascari het die volgende twee kampioenskappe verower in Ferrari-motors, maar Fangio het daarna vier opeenvolgende kampioenskappe gewen vanaf 1954 tot en met 1957. Alhoewel Stirling Moss gereeld met hom kon kompeteer, sal Fangio egter onthou word as die persoon wat Formule Een se eerste dekade oorheers het.
In 1962 het die Lotusspan die Lotus 25 ingeskryf wat 'n aluminiumplaatonderstel (bekend as 'n skulpromp) eerder as die tradisionele buisonderstel gebruik het. Dit het later geblyk die grootste tegnologiese deurbraak te wees na die bekendstelling van die agtergemonteerde enjins.
Aerodinamiese drukkrag het stadig 'n al hoe belangriker rol in motorontwerp begin speel vandat die eerste drukvlerk in die laat 1960's ingespan is. In die laat 1970's het Lotus grondeffek-aerodinamika bekendgestel wat enorme afwaartse drukkrag toegevoeg het en sodoende die draaisnelhede dramaties verhoog het; maar tot Colin Chapman se misnoeë is dit summier verbied in 1983. 'n Suid-Afrikaner, Jody Scheckter, het in 1979 die kampioenskap in 'n Ferrari verower.
Wedrenne en strategie
Die wedren begin met 'n opwarmrondte ("parade lap") waarna die motors agter die wegspringblokke posisie inneem in die volgorde waarin hulle gekwalifiseer het. 'n Stelsel ligte bo-oor die baan word gebruik om die wegspring te beheer. Wedrenafstande is so om en by 300 kilometer en die wedren se tydsduur word beperk tot twee ure.
Pan-Afrika Kongres
Aandag van die pers
Die rede dat die Pan-Afrikaanse Kongres byna sestig mense getel het, was grotendeels weens Calman-Levy se prominente salon en deur die publisiteitsveldtog en koördinasie van Du Bois en sy assistent-sekretaris, Ida Gibbs. Aangesien die Verenigde State prakties geen paspoorte meer aan Afro- Amerikaanse burgers verleen het nie, is die meeste Afro- Amerikaanse afgevaardigdes uiteindelik in Parys self gewerf. Toe Du Bois eens in Le Havre aangekom het, verspil hy geen tyd om die Pan-Afrikaanse Kongres onder die aandag te bring nie. Koerante in die Verenigde State het op die voorblad berigte van Du Bois en sy memorandum geplaas. So het Louis Sieblad van die New York World gesê: "Die voorste negers van die Verenigde State sal die Vredeskonferensie vra om die Duitse kolonies in Afrika terug te gee aan plaaslike beheer in Afrika vir die nasionale organisasie deur diegene wat daar nou en deur ander negers is wat dalk wil leef onder 'n regering deur en van hul eie ras in die ou Afrika-land".
Oor die algemeen kan gesê word dat die kongres redelike aandag van die pers ontvang. Du Bois sien hierdie aandag hoofsaaklik as gevolg van sy skakeling met die 'algemene blanke pers' tydens sy reis op die persskip Orizaba. Die New York Evening Globe het aan die gebeurtenis in Parys aansienlike aandag gegee. Twee dae na die kongres het ook die New York Herald geskryf dat daar niks "onredelik" in Du Bois se program te vind was nie. 'n Korrespondent in die Chicago Tribune het geskryf dat die memorandum wat Du Bois oorspronklik ontwerp het, baie utopies was en gegee aan: "Dit het minder as 'n Chinees se kans om iewers by die Vredeskonferensie te kom." Tog skryf die koerant ook dat die idees wel "interessant" was. Positiewe aandag het die kongres van die Amerikaanse swart koerant die New York Age gekry. Die koerant publiseer op 22 Februarie 1919 'n uitgebreide agtergrond artikel oor die kongres waarin dit aangedui word dat die hele swart wêreldbevolking van 157 000 000 verteenwoordig word. Die Franse pers was meer besorg en volg Du Bois se planne met argwaan.
Formule Een
Renbane
'n Tipiese baan bevat normaalweg 'n strook reguit pad waar die wenstreep en wegspringblokke is. Die kuipe, waar die bestuurders stop vir brandstof en om bande te ruil gedurende die wedren en waar die spanne aan die motors werk voor die aanvang van die resies, is normaalweg reg langs die wegspringblokke geplaas. Die uitleg van die bane varieer baie, en van die draaie op sommige bane het al groot bekendheid verwerf, soos die hoë-snelheid Eau Rouge by Spa-Francorchamps. Die bane wat tans op die kalender is in 2017, tesame met die jaar van hul eerste gebruik, is soos volg:
Telefoon
Geskiedenis (Suid-Afrika)
- 1860: Die Cape of Good Hope Telegraph Company stel ŉ telegraafdiens vir sakeondernemings in werking waardeur ŉ instrument gebruik word wat die gebruik van letters en syfers in plaas van morsekodes moontlik maak. 1878: Die eerste Bell-telefone word deur 'n Duitse instrumentmaker, Boettger, na Suid-Afrika ingevoer, wat hy later aan die Poskantoor demonstreer.
Telefoonverbindings
Die nommer wat byvoorbeeld deur middel van 'n drukknoptelefoon geskakel word, word geselekteer deurdat die mikroverwerker 'n matriksstelsel in werking stel. Die matriksstelsel bestaan uit 'n aantal elemente (skakelaars) wat in rye en in kolomme gerangskik is en kan as volg voorgestel word:
3               0                  0                  0                   0
Netwerke
Sodoende kan 'n groot aantal dragolwe per enkele geleier oorgedra en geselekteer word. In tydmultipleksstelsels word gesprekke gelyktydig deur middel van 'n enkele lyn oorgedra deur dit in kort, opeenvolgende brokkies te send. Hiervoor word elektroniese skakelaars aan weerskante van die lyn met mekaar gesinchroniseer terwyl dit vinnig van die een telefoon na die ander skakel. Elke 2 telefone word daardeur slegs vir kort oomblikke met mekaar verbind.
Johann Schmelen
Herkoms en opleiding
Nadat hy dus besluit het om evangelieprediker te word, onderneem Schmelen op advies van Steinkopf om vier jaar aan eerw. Johann Jänicke se sendingseminarie in Berlyn te studeer, waarna hy deur die Londense Sendinggenootskap aanvaar en saam met twee volksgenote in 1811 na Suid-Afrika gestuur is om by die Namakwasending aan te sluit.
Na Suid- en Suidwes-Afrika
Aanvanklik is Schmelen op Pella gestasioneer saam met Christian Albrecht (1773?-1815) en reis heen en weer langs die suidelike oewer van die Oranjerivier om in aanraking te kom met groepe Khoikhoi wat daar met hul beeste rondswerf. In 1813 vra eerw. John Campbell hom om die monding van die Oranjerivier te gaan ondersoek as 'n moontlike basis vir proviandering en om 'n ontdekkingsreis deur Groot-Namakwaland en Damaraland te onderneem; dié opdrag voer Schmelen in 1814 uit en hy dring deur sover as Okahandja (eens Schmelenshoop genoem). Sy gewone vervoermiddel was 'n poenskop-os en 'n karos wat hy bedags as saal en snags as kombers gebruik het. Voorts het Schmelen 'n geweer by hom om hom teen wilde diere te beskerm en wild vir die pot te skiet. Op uitnodiging van die Namas stig hy in 1815 'n stasie ten suide van Klipfontein (later Bethanien), 90 km noord van die Oranjerivier, maar in 1822 word hy verplig om die stasie te ontruim. Die kliphuis wat Schmelen op daardie tydstip op Bethanien bou, is die eerste gebou in sy soort in Suidwes-Afrika en is later gerestoureer en tot historiese gedenkwaardigheid verklaar. Hy was ook die eerste wat 'n gedeelte van 'n wapad van Bethanien tot Angra Pequena (later Lüderitzbucht) oopgestel het.
Amoer
Stede
Die volgende stede is aan die Amoer geleë:
Sjikokoe
Bevolking
Volgens Japannese sensusdata was die Shikoku-streek se piekbevolking in 1950 en het die gebied sedertdien negatiewe bevolkingsgroei ondergaan.
Julie Bowen
Julie Bowen (gebore 3 Maart 1970) is 'n Amerikaanse aktrise en vervaardiger. Sy is bekend vir haar rolle in die rolprente Happy Gilmore (1996) en Horrible Bosses (2011), en in die televisiereekse Ed (2000) en Modern Family (2009).
Moses
Die lewensgeskiedenis van Moses word vertel in die Bybelboeke Sjemot/Eksodus tot en met Dwarim/Deuteronomium en is ten nouste verweef met die verhaal van die uittog van die Israeliete (Jode) uit Egipte. Moses is gebore op 'n tydstip toe die verdrukking van die Israeliete in Egipte 'n hoogtepunt bereik het, waarskynlik onder die bewind van farao Seti I (1318–1304 v.C.). Seti I het 'n wet uitgevaardig ingevolge waarvan alle Hebreeuse seuntjies wat gebore word, doodgemaak moes word.
Moses moes voortdurend vir sy volk intree by God wanneer hulle verkeerd gedoen, in afgodery teruggeval en in opstand gekom het. Na 'n omswerwing van 40 jaar het Moses die volk tot op die grens van die beloofde land gebring. Hier het hy die leiding aan sy vertroueling Josua oorgedra en kort daarna gesterf. "Hy het vir Moses begrawe in 'n vlakte in Moab, regoor Bet-Peor, maar tot nou toe weet niemand waar sy graf is nie." (Dwarim/Deuteronomium 34,6).
Chalinula camerata
Die spons behoort tot die genus Chalinula en tot die familie Chalinidae. Die wetenskaplike naam van die spesie is die eerste keer geldig gepubliseer in 1884 deur Ridley.
Kgalema Motlanthe
Petrus Kgalema Motlanthe (gebore 19 Julie 1949) is 'n Suid-Afrikaanse politikus, voormalige President en Adjunkpresident van Suid-Afrika, voormalige vakbondleier, lid van die Parlement en Adjunkpresident van die regerende African National Congress (ANC). Op 23 September 2008, ná die bedanking van President Thabo Mbeki, het die ANC bevestig dat Motlanthe hul voorkeurkandidaat is om Mbeki as president te vervang tot en met die 2009-verkiesing. Op 25 September 2008 is hy ingevolge die Grondwet van Suid-Afrika deur die Parlement verkies tot President van Suid-Afrika en deur hoofregter Pius Langa ingesweer tot die amp.
Politieke loopbaan
In die 1970's, terwyl hy vir die Johannesburgse Stadsraad gewerk het, het hy by die ANC se gewapende vleuel, Umkhonto we Sizwe, aangesluit waar hy deel was van 'n eenheid wat nuwe lede moes werf. Die eenheid het later opdrag ontvang om op sabotasie te fokus. Motlanthe en Stan Nkosi was verantwoordelik vir implementering van dié funksie in Suid-Afrika. Die eenheid was ook verantwoordelik vir die smokkel van MK soldate in en uit die Republiek deur Swaziland (nou eSwatini).
Basil Schonland
Sir Basil Schonland C.B.E., FRS (5 Februarie 1896, Grahamstad – 24 November 1972, Londen) was ’n Suid-Afrikaanse fisikus, eerste kanselier van die Universiteit van Fort Hare en die Rhodes-universiteit met die verheffing van die laasgenoemde universiteitskollege tot onafhanklike universiteit op 10 Maart 1951 en die eerste president van die Wetenskaplike en Nywerheidnavorsingsraad (WNNR).
Verdere studie
Na demobilisasie is hy terug na Cambridge waar hy in die tweede deel van die natuurwetenskaplike tripos in 1920 geslaag het en twee beurse aan hom toegeken is. Hy het daarna vir die Ph.D.-graad onder J.A. Crowther ingeskryf en die verspreiding van betastrale in metale bestudeer. In 1922 is Schonland ’n pos as seniorlektor in fisika deur die Universiteit van Kaapstad aangebied, waar hy sy navorsingswerk, wat later in Londen gepubliseer is, voortsit. Hy het in 1924 die Ph.D.-graad aan die Universiteit van Cambridge verwerf en vervolgens besluit dat hy ’n navorsingsprojek moes vind wat op Suid-Afrika van toepassing was. Daar was toe twee mededingende teorieë oor die elektrifisering van donderwolke deur onderskeidelik G.C. Simpson, wat gesê het dat die onderste gedeelte van ’n wolk positief geëlektrifiseer word, en C.T.R. Wilson, wat weer van mening was dat positiewe ione na die bopunt van ’n wolk gevoer word. Om hierdie teorieë te toets was dit nodig dat waarnemings in verskillende dele van die wêreld gemaak moes word. Die Schonland-gesin het gewoonlik die somervakansie aan die huis van Schonland se skoonouers in Somerset-Oos deurgebring waar donderstorms meer dikwels as in Kaapstad voorgekom het. Hy het eksemplare van die Wilson-apparaat gemaak om die elektriese velde onder ’n donderwolk te meet. Sy skoonvader, James Craib, was hom daarin behulpsaam en aan die einde van die stormseisoen (1925–1926) het hulle hul resultate vir publikasie aan Wilson in Cambridge gestuur. Hierdie resultate het die Simpson-teorie verwerp en kon deur Wilson se teorie verklaar word.
Schonland is in 1923 met Isabel Marian Craib getroud en het ’n seun en twee dogters gehad.
Dompelpomp
'n Stelsel van meganiese seëls word gebruik om te voorkom dat die vloeistof wat uitgepomp word, die elektriese motor binnedring en 'n kortsluiting veroorsaak.
Dompelpompe word ook in olieboorgate gebruik. Deur die druk by die bodem van die put te verhoog kan olie-produksie betekenisvol verhoog word in vergelyking met natuurlike produksie. Dit beteken dat elektriese dompelpompe 'n "kunsmatige stukrag" lewer vir olie-ontginning (in teenstelling met natuurlike vloei wat alleen op die druk in die reservoir staatmaak vir vloei). Borrelpompe en perdekoppompe word ook ingespan om die vloei vanuit boorgate te verhoog.
Trap (musiek)
Die uitdrukking trap van die toonleer kan ook verwys na die afstand tussen twee opeenvolgende en aangrensende trappe van die toonleer (sien Trappe en spronge). Die terme "heeltoon" en "halftoon" word algemeen gebruik word as intervalname. Die getal trappe van die toonleer en die afstand tussen hulle saam definieer die toonleer waarin hulle voorkom.
Rhys Thomas (komediant)
Rhys Thomas (gebore 12 Desember 1978) is 'n Engelse akteur, skrywer, en vervaardiger. Hy is bekend vir sy rolle in die televisiereekse Sirens (2011) en The Life of Rock with Brian Pern (2014).
Kabinet
Die regering van 'n land is gewoonlik die gesamentlike verantwoordelikheid van die president of eerste minister, en 'n groep ministers wat saam die kabinet vorm. Die ministers in die kabinet, gewoonlik die mees bekwame of senior parlementslede, word deur die regering se uitvoerende hoof – die president of eerste minister – gekies en aangestel. Hulle is deel van die uitvoerende arm van die regering.
Middelduits
Middelduits (Duits: Mitteldeutsch) is 'n groep Hoogduitse dialekte versprei van die Rynland tot by Thüringen, suid van Nederduits en noord van Opperduits.
Joha Fourie
Lewe en werk
Joha Fourie is in 1925 op Bultfontein gebore en vestig haar later op Roodepoort. Sy is betrokke by verskeie organisasies en is onder andere ’n stigterslid en eerste sekretaresse van die Afrikaanse Randse Toneelorganisasie, asook stigter en voorsitster van die Roodepoort Uitvoerende Kunste Organisasie. Sy is ook bedrywig in die gemeenskapslewe en is onder meer medestigter van die Suiderkruisfonds.
Pieter Jeremias Blignaut
Familie
Blignaut is self twee keer getroud. Die eerste keer was met Caroline Erskine in 1850. Toe sy op 11 Februarie 1883 oorlede is het hy met C.J. Steyn, suster van Staatspresident Steyn getrou. Uit sy twee huwelike is ses kinders gebore.
Binnebrandenjin
Werking
Alle binnebrandenjins moet 'n Ontstekingstelsel hê om die verbranding aan die gang te sit. Die meeste enjins gebruik of 'n elektriese of 'n drukverhitte ontstekingsmeganisme.
Werkverrigting
Die hoof maatstaf van 'n binnebrandenjin is die wringkrag wat dit lewer teen enige gegewe spoed. Die spoed van die enjin beteken hier die aantal omwentelinge per minuut wat die enjin maak. Die SI-eenheid vir hoeksnelheid is radiale per sekonde en 'n omskakeling vanaf omwentelinge per minuut kan met die volgende formule verkry word:
Die verhouding tussen die enjin se wringkrag en spoed kan met die volgende vergelyking bepaal word:
Mastacembelidae
Genus
Die volgende genus en gepaardgaande spesies is deel van die familie:
Andreas Kaplan
Lewe
Kaplan is gebore op 5 Oktober 1977 en het grootgeword in München, Duitsland. Sy moeder is Anneliese Kaplan (kleremaakster) en sy vader Vincenc Kaplan (slotmaker). Professor Kaplan het 'n meestersgraad in Publieke Administrasie van die École Nationale d'Administration (ENA), 'n MSc van ESCP en 'n BSc van die Ludwig Maximilian Universiteit in Munich. Hy het sy Habilitasie voltooi by die Sorbonne en sy Ph.D. by die Universiteit van Cologne in samewerking met HEC Parys. Kaplan was besoekende Ph.D. by INSEAD en het deelgeneem aan die Internasionale Onderswysersprogram by die Kellogg School of Management, Noordwes-Universiteit. Voordat hy aangesluit het by ESCP, het Kaplan sy loopbaan begin as bemarkingsprofessor by die ESSEC Business School and Sciences Po Paris. By uitstek geïnteresseerd in die toekoms van bestuursopleiding in Europa en die algemene besigheidskool landskap, het Kaplan verder artikels geskryf wat die Europese bestuur sowel as hoër onderwys en hul toekomstige evolusie behandel, vernaamlik met die digitalisering van die sektor weens die koms van Gratis Oop Aanlynkursusse (MOOCs) en Kort Privaat Aanlynkursusse (SPOCs). Deur Europa te definieer dat dit “maksimum kulturele diversiteit hou op minimale geografiese afstande“, is Kaplan 'n sterk voorstander van kruiskulturele bestuursopvoeding.
Japannese Argipel
Eilande om Kjoesjoe
Meeste van die eilande is in die Oos-Sjinese See
Bambous
Bambous is 'n dorp in die distrik Black River in Mauritius, op die pad van Tamarin na die hoofstad Port Louis.
Hoogduitse tale
Klassifikasie
Hoogduits word van ander Wes-Germaanse varieëteite onderskei deur die deelname daarvan in die Tweede Germaanse klankverskuiwing (c. n.C 500).
Om dit waar te neem, vergelyk Duits Pfanne met Afrikaans en Engels pan ( na ), Duits zwei met Afrikaans twee en Engels two ( na ), Duits machen met Afrikaans maak en Engels make ( na ).
Stamboom
]] Let daarop dat die skeiding tussen subfamilies van Germaans meestal nie presies gedefinieer kan word nie; meeste vorm kontinue gradiënte, met naburige dialekte wat onderling verstaanbaar is en die wat verder van mekaar is nie. In besonder was daar nooit 'n oorspronklike "Proto-Hoogduits" nie. Om die en ander redes is die ideë om die verwantskap tussen die Wes-Germaanse taalvorms enigsins in 'n boom diagram voor te stel onder taalkundiges omstrede; die onderstaande verdeling moet dus met die voorbehoud gelees word:
Humor en die ontwikkeling van emosies en kognitiewe vermoë in taalonderrig
Emosionele geletterdheid
Die term emosionele geletterdheid word as wisselterm gebruik om te verwys na emosionele intelligensie, wat volgens Olivier beteken: “the ability to sense, understand, and effectively apply the power and acumen of emotions as a source of human energy, information, connection and influence”.
Kognitiewe styl, persoonlikheid en humor
In verband met persoonlikheidseienskappe toon 'n ondersoek dat gevatheid (spitsvondigheid) die nouste verband hou met kreatiwiteit en persoonlike aanpasbaarheid. Ander ondersoeke dui daarop dat humoristiese persone beter selfbeeldpersepsies het, meer gewild is en 'n meer opgeruimde en vriendelike temperamente het, soos wat die geval is met ekstroverte.
’n Sin vir humor kan gekonseptualiseer word as ’n kognitiewe vermoë, ’n estetiese respons, ’n gewoontepatroon, ’n emosioneelverwante temperament, ’n houding en ’n hanteringstrategie of verdedigingsmeganisme. ’n Ondersoek toon dat om humoristies of snaaks (”funny”) te wees, ’n persoon baie grappe moet kan genereer en die beste grappe kan identifiseer en kies. Die laasgenoemde eienskap hou dus verband met ’n persoon se sensitiwiteit vir die sosiale omgewing.
Slotopmerking
Om leerders intrinsiek te motiveer, is dit belangrik om op hulle unieke en individuele belangstellings, behoeftes, aanlegte, persoonlikhede en leerstyle te konsentreer, en om hulle op ’n holistiese en responsiewe wyse te onderrig. Humor kan hierdie funksies verrig.
Bob Dornan
Bob Dornan (gebore 3 April 1933) is 'n Amerikaanse akteur. Hy is bekend vir sy rolle in die rolprente The Starfighters (1964) en Hell on Wheels (1967), en in die televisiereekse 12 O'Clock High (1964) en The Rat Patrol (1966).
Thom Yorke
Thomas Edward "Thom" Yorke (gebore 17 Oktober 1968 in Wellingborough, Northamptonshire, Engeland) is meestal bekend as die hoofsanger van die musiekgroep Radiohead. Hy het ook as solo kunstenaar 'n CD genaamd "The Eraser" in Julie 2006 vrygestel. Die CD is sterk deur elektroniese musiek beïnvloed. Hy bespeel talle instrumente, meestal elektriese of akoestiese kitaar en klavier en ander klawerinstrumente, maar het ook al baskitaar en tromme gespeel vir Radiohead.
Alnus
Elshaantjies
Die belangrikste blaarvretende insek op else is die Elshaantjie (Agelastica alni).
Draakvrug
Voedingswaarde
Voedingswaarde per 100 gram:
Spesies
Drie spesies draakvrugte word op kommersiële basis vir hul vrugte verbou:
Hokkaido
Feodale Japan
Die Matsumae-stam was van Yamato-afkoms soos ander etniese Japannese mense, terwyl die Emishi van noordelike Honshu 'n kenmerkende groep was wat aan die Ainu verwant was. Die Emishi is verower en geïntegreer in die Japannese staat wat so ver as die 8ste eeu dateer en het gevolglik hul eiesoortige kultuur en etnisiteit begin verloor namate hulle minderhede geword het. Teen die tyd dat die Matsumae-stam oor die Ainu regeer het, was die meeste van die Emishi etnies gemeng en fisies nader aan Japannese as wat hulle aan Ainu was. Hieruit postuleer die "transformasie"-teorie dat inheemse Jōmon-volke geleidelik verander het met die infusie van Yayoi-immigrante in die Tōhoku, in teenstelling met die "vervanging"-teorie wat beweer dat die Jōmon deur die Yayoi vervang is.
Sonesmelting
'n Staaf onsuiwere, dikwels polikristallyne materiaal word in 'n oond gebring wat stadig ten opsigte van die staaf beweeg word. Hierdeur ontstaan 'n gesmelte sone wat geleidelik deur die staaf beweeg. Aan die koue eindgrens van die sone kristalliseer die materiaal weer, dikwels as 'n eenkristal. Omdat onsuiwerhede gewoonlik beter oplosbaar is in die smelt as in die vastestof, bly dit in die vloeistof agter en is die geherkristalliseerde materiaal suiwerder as die uitgangsmateriaal. Die proses word dikwels herhaal omdat die suiwering nooit 100% effektief is nie.
The Cure
In die laat 1970's het The Cure musiek begin vrystel met hul debuutalbum Three Imaginary Boys (1979); hierdie album, tesame met verskeie ander enkelspelers, het die groep in die genreafdeling van die postpunk- en New Wave-bewegings geplaas wat begin kop uitsteek het met die aanvang van die punkrockrewolusie in die Verenigde Koninkryk. Tydens die vroeë 1980's het die groep en sy toenemend donker en sombere musiek 'n kardinale rol in die vorming van die gotiese rockgenre gespeel. Ná die vrystelling van Pornography (1982) was die groep se toekoms onseker en het Smith 'n gretigheid begin ontwikkel om van die duistere beeld wat sy groep in hulself gevestig het, weg te beweeg. Met die 1982se enkelspeler "Let's Go to Bed" het Smith begin om 'n sterker popgevoel in die groep se musiek in te voer. The Cure se gewildheid het toegeneem met die volwassewording van daardie dekade, veral in die Verenigde State waar snitte soos "Just Like Heaven", "Lovesong" en "Friday I'm in Love" op die Verenigde Staatse Billboard Hot 100-trefferlyste verskyn het. Teen die aanvang van die 1990's was The Cure een van die gewildste alternatiewe rockgroepe in die wêreld en, alhoewel hul status in die laaste jare begin afneem het, is daar in 2004 geraam dat meer as 27 miljoen van die groep se albums al van die rakke beweeg het.
Sintetiese klawerborde was sedert Seventeen Seconds (1980) deel van die klank van die groep, en dié het in betekenis toegeneem met hul uitgebreide gebruik op Disintegration (1989).
Disintegration (1989)
Disintegration is The Cure se agtste ateljeealbum en is op 1 Mei 1989 deur Fiction Records vrygestel. Die plaat merk 'n terugkeer na die introspektiewe en sombere gotiese rock-style wat die groep in die vroeë 1980's gevestig het. Met voorsanger en kitaarspeler Robert Smith se naderende dertigste lewensjaar, het hy toenemende druk ervaar om die groep se popsuksesse met 'n stewiger werk op te volg. Hierdie druk, tesame met 'n afkeur vir die groep se nuut gevonde gewildheid, het Smith gedryf om terug in die gebruik van hallusinogeniese dwelmmiddels te verval, waarvan die effekte 'n sterk invloed op die produksie van die album gehad het. The Cure het Disintegration in die Hook End Manor-ateljees in Reading, Berkshire, Engeland (VK) met ko-vervaardiger David M. Allen in laat 1988 tot in die vroeë 1989 opgeneem. Tydens produksie is stigterslid Lol Tolhurst in die pad gesteek.
Arthur Fula
Romans
Met erbarming, o Here! beeld die lewe in ’n swart township naby Johannesburg uit en die stryd van die mense om erkenning en teen hulle tradisionele invloede. Die rol van godsdiens as behoudende faktor en die voogdyskap van blankes oor anderskleuriges is belangrike newe-temas in hierdie roman. Veral verdienstelik is die openbaring van die verhaal deur die karakters self en die beskrywing van die volksgebruike en taaluitdrukkings van die swart mense.
Piëmontees
Oorsprong en geskiedenis
Piëmontees maak soos Romagnools deel uit van die Gallo-Italiese groep van dialekte, wat saam met Liguries die noordelike streektale van Italië verteenwoordig. Die Gallo-Italiese groep beslaan sowat twee derdes van die noordelike dialekgebiede en kom min of meer ooreen met die ou Keltiese stamgebiede.
Onder die heerskappy van Vittorio Amadeo bedreig Frankryk en Spanje met hulle invalle nog eens Piëmont se onafhanklikheid. Met die oorwinning in die slag naby Assieta in die Susavallei in 1747 verdedig die Piëmonters hulle soewereiniteit. Die vryheidsoorlog gee ook die aanleiding vir die doelbewuste uitbou van die Piëmontese taal, wat nou nie net die medium van ambisieuse literêre werke word nie, maar ook die onderwerp van wetenskaplike navorsing. Die eerste woordeboek en grammatika dateer uit hierdie tydperk.
Gill-kollege
Agtergrond
’n Eiesoortige probleem het ontstaan weens verlies van Gill se status: Die kollege kon nie meer baat vind by dr. Gill se erflating nie omdat die testament bepaal het die geld mag slegs aangewend word vir ’n instelling vir hoër (naskoolse) onderwys. Die saak het in die Unieparlement gaan draai en die Privaat Wet op die Gill-kollege-korporasie van 1912 het dit wettig gemaak om die bemaking aan te wend vir naskoolse beurse. Die fonds word tot vandag toe geadministreer deur die Gill-korporasie, wat jaarliks vier of vyf beurse toeken aan studente wat aan ’n Suid-Afrikaanse universiteit wil gaan studeer.
Kampus
Die skool besit uitsonderlike, geskiedkundige geboue, onder meer die oorspronklike gebou wat in 1869 in gebruik geneem is en wat nou as skoolbiblioteek dien. Die senior seunskoshuis is in 1892 in gebruik geneem. Die lowerryke skoolterrein is besonder ruim en sluit ook die aangrensende, gelyknamige laerskool in. Bosberg, wat uitttroon bo die dorp, bied 'n skilderagtige agtergrond.
Boxxy
Boxxy (gebore 28 April 1992) is 'n Amerikaanse aktrise. Sy is bekend vir haar rolle in die rolprente Year 3000 (2018) en The Art of Storytelling (2018), en in die televisiereeks Billy Dilley's Super-Duper Subterranean Summer (2017).
Evangelie volgens Philippus
Die benaming van die teks is nie histories nie; die moderne titel verwys net na die feit dat Philippus die enigste dissipel van Jesus Christus is na wie in die Evangelie verwys word (in 73,8). In die teks word nie beweer dat dit deur Philippus geskryf is nie.
15 Desember
Gebeure
duimnael|Generaal Douglas MacArthur was die eerste opperbevelvoerder van die Geallieerde besettingsmag oor Japan. Die besetting het Augustus 1945 begin en is in April 1952 beëindig.
John Doucette
John Doucette (21 Januarie 1921 – 16 Augustus 1994) was 'n Amerikaanse akteur. Hy was bekend vir sy rolle in die rolprente Cleopatra (1963), Paradise, Hawaiian Style (1966), True Grit (1969), en Patton (1970).
Louis Tomlinson
Louis William Tomlinson (gebore 24 Desember 1991) is 'n Engelse akteur en regisseur. Hy is bekend vir sy rolle in die televisiereekse Family Guy (1998), iCarly (2007), Unforgotten (2015), en Lip Sync Battle (2015).
Elektroniese ontwerp-outomatisering
Huidige status
Huidige digitale vloei is uiters modulêr (sien Geïntegreerde stroombaanontwerp, Ontwerpsluiting, en Ontwerpvloei (EDA)). Die voorkant produseer gestandaardiseerde ontwerpbeskrywings, sonder inagneming van die seltegnologie. Selle implementeer logika of ander elektroniese funksies met behulp van 'n bepaalde geïntegreerde stroombaantegnologie. Fabrikante oor die algemeen voorsien biblioteke van komponente vir die produksieprosesse, met simulasiemodelle wat pas met standaard simulasiegereedskap. Analoog EDA gereedskap is veel minder modulêr, aangesien baie meer funksies nodig is, hulle interaksie is sterker, en die komponente is (in die algemeen) minder ideaal.
Monegaskies
Monegaskies (Munegascu, Frans: Monégasque) is die inheemse taal van Monaco, waar dit ook as 'n verpligte skoolvak ingevoer is.
Monegaskies is 'n Romaanse taal, wat op die grondslag van Zeneize, die huidige Liguriese omgangstaal ontwikkel het en ondanks sterk Oksitaanse invloede nog steeds baie ooreenkomste met die plaaslike dialek van Genua toon. Danksy die Genuese oorsprong verskil dit ook sterk van aangrensende Suid-Franse dialekte soos Intemeliaans (Intemelio) en Mentonaskies, die dialek van die stad Menton.
Theodor Adorno
Sosiale filosoof
Sy beroemdste werk Dialektik der Aufklärung (Die Dialektiek van die Verligting) het hy saam met Max Horkheimer geskryf. Daarin het hulle beskryf hoe die Verligting, wat vir rasionaliteit en vooruitgang bestaan het, in die teenoorgestelde rigting beweeg het en hoe die dwang van die natuur gereproduseer word in die oorheersingsdrang. Hulle het na die Holocaust verwys as voorbeeld.
Adorno se filosofie
Die Westerse tradisie van Verligting is altyd gefokus op die beheer van die werklikheid. Dit is veral duidelik in die bestuur van die natuur deur middel van tegnologie. Met hierdie drang om te beheer, vernietig die Verligting ook homself. Die menslike en nie-menslike natuur, wat nie rasioneel is nie, word ontken deur die kritiek op die formele redenasie en uiteindelik vernietig, waarmee ook alle betekenis verdwyn.
Slaginstrument
Perkussie is volgens die HAT slaginstrumente wat deel van ’n orkes of kleiner musiekgroep vorm. Die WAT beskryf perkussie verder as die klank wat deur die slaginstrumente voortgebring word, gewoonlik energiek en met ’n bogemiddelde ouditiewe impak, veral dié wat voortgebring word wanneer twee voorwerpe teen mekaar gestamp word.
Daar word in die geneeskunde ook van perkussie gepraat wanneer daar na beklopping verwys word, soos wanneer fisio terapeute slym op die bors behandel en hulle posturale dreinering en perkussie toepas.
Afrikaanse Wikipedia
Die Afrikaanse Wikipedia in die media
2 Oktober 2015: Die Suid-Afrikaanse Akademie vir Wetenskap en Kuns hou in samewerking met die Prisma Leeskring in Centurion 'n simposium. Hier lewer prof. Laurette Pretorius, professor in rekenaarwetenskap aan Unisa, 'n pleidooi dat meer inskrywings in die Afrikaanse Wikipedia gemaak moet word, omdat Afrikaans se voortbestaan in die digitale ruimte in 'n groot mate daarvan afhang.